stanford-oval/wikipedia huggingface dataset:
קובי מימון (איש עסקים)
קשרים פוליטיים

מימון מקורב לשר האוצר לשעבר משה כחלון ולשר הרווחה לשעבר חיים כץ, וכן ליו"ר מפלגת ש"ס לשעבר אלי ישי, מאז רכש את העיתון "יום ליום", ביטאונה של מפלגת ש"ס. מימון רכש את העיתון בשנת 2003, והעביר את מערכת העיתון למטה קבוצת אקויטל שבבעלותו ברחוב גרניט בפתח תקווה.
ב-19 בנובמבר 2010 נפגש מימון עם שר האוצר יובל שטייניץ כדי לדון בהשלכות מסקנות ועדת ששינסקי על המשך פיתוח מאגרי הגז הטבעי שממוקמים מול חופי ישראל.
במאי 2015, עם מינויו של כחלון לשר האוצר, הודיע האחרון שלא יעסוק בענייני משק הגז, עקב קשריו עם מימון.
קשריו עם חיים כץ החלו בשנת 1998, כאשר כץ ייסד את סיעת "עוז" בהסתדרות, שזכתה ב-15.7% מקולות חברי ההסתדרות, ואחר כך התאחדה עם סיעת "עוגנים" בראשות היו"ר עופר עיני. מטה סיעת "עוז" פעל ממטה קבוצת אקויטל ברחוב גרניט 8 בפתח תקווה. כץ מצידו רכש מניות בחברות קבוצת אקויטל. קשרים אלו סיבכו את כץ בשתי פרשות. חשד שגרף רווחים באמצעות שימוש במידע פנים, על פיו רכש כץ מניות בחברת נצבא, טרם פרסום דיווח על מיזוג הפעילות של נצבא ואיירפורט סיטי, וחשד שקידם הצעת חוק שפעלה לטובת קבוצת אקויטל.
משפחתו

מימון היה נשוי לכרמלה וילנסקי מימון במשך כ-25 שנים ולהם שלושה ילדים. במשפט הגירושים שלו העיד לטובתו משה כחלון. מתגורר בתל אביב.
ביולי 2020, העביר מימון את אחזקותיו בקבוצת אקויטל לשלושת בניו: אורי, ניר ודן מימון, השלושה הפכו הנהנים מנאמנות שהקים אביהם בגיברלטר המחזיקה במניות אקויטל ובחברה האם, יחק השקעות.
החזקות > פירמידת אקויטל

רישום חלקי של מבנה ההחזקות של קובי מימון לפני יישום חוק הריכוזיות, המחייב לצמצם את פירמידות השליטה בבורסה למבנה של עד שתי שכבות של חברות ציבוריות עד לסוף 2019 (בפועל המבנה מורכב יותר מאחר שיש בו החזקות צולבות רבות, לדוגמה: לחברת הבת יואל אחזקה של 8% בחברת האם אקויטל):
י.ח.ק להשקעות שותפות מוגבלת
אקויטל בע"מ (44%) (כלולה במדד תל אביב 125)
י.ו.א.ל. ירושלים אויל אקספלוריישין בע"מ (37%) (כלולה במדד תל אביב 125)
נפטא חברה ישראלית לנפט בע"מ (65.07%) (כלולה במדד תל אביב 125)
חנ"ל-חברת הנפט לישראל בע"מ (100%)
ישראמקו אויל אנד גז בע"מ (100%)
ישראמקו נגב 2 שותפות מוגבלת (8%) (כלולה במדד תל אביב 35)
חנ"ל - ים המלח שותפות מוגבלת (33%)
נפטא אחזקות (100%)
ישראמקו אינק (48.4%)
איירפורט סיטי בע"מ (59.02%) (כלולה במדד תל אביב 125)
נצבא חברה להתנחלות בע"מ (96.21%)
נצבא החזקות 1995 בע"מ (54.17%) (הייתה כלולה במדד תל אביב 100)
התחנה המרכזית של ירושלים (100%)
התחנה המרכזית החדשה של תל אביב
מרכז חורב
התחנה המרכזית החדשה של ראשון לציון
החזקות > פוליגון נדל"ן

חברת פוליגון (בה מכהן מימון כיו"ר) היא החברה הציבורית היחידה שבה מוגדר קובי מימון באופן רשמי כבעל מניות (10%). שותפו גיל הוד מחזיק בכ-35% נוספים.
בדצמבר 2017, בנו בן ה-21 של מימון - ניר, מונה לדירקטור בפוליגון. בספטמבר 2021, בעלי מניות המיעוט בחברה פתחו במאבק נגד התנהלות דירקטוריון החברה, ודרשו להחליף את כל חבריו, בהם בניו של מימון - אורי וניר מימון. לטענתם הם פועלים משיקולים זרים שאינם עולים עם טובתה של החברה.
פוליגון נדל"ן בע"מ (חברה ציבורית)
בעלת קרקעות במתחם ירקונים
בעלת נדל"ן באזור התעשייה חוף שמן בחיפה
פאוור סנטר חדרה ("מרכז MIXX")
בלאק מטאל

| --- | --- |

 מקורות סגנוניים:  ת'ראש מטאל דת' מטאל הארדקור פאנק
 מקורות תרבותיים:  תחילת שנות ה-80 בסקנדינביה ובבריטניה
 מוצא:  אנגליה, שוודיה, נורווגיה, פינלנד 
 כלים:  גיטרה חשמלית, גיטרה בס, תופים
 פופולריות מיינסטרים:  מחתרתי, להקות מעטות במיינסטרים המטאל
 נגזרות:  ויקינג מטאל
 תת-סוגות
 בלאק מטאל אווירתי, בלאק מטאל סימפוני, בלאק מטאל נאציונל-סוציאליסטי, בלאק מטאל אדום ואנרכיסטי, אנבלאק מטאל
 סוגות היתוך
 בלאקנד דת' מטאל (כולל בלאק-דת' מלודי ווור מטאל), בלאק-דום (כולל בלאק מטאל אובדני דיכאוני), בלאקנרול
 
בלאק מטאל (באנגלית: Black Metal; תרגום חופשי: מטאל שחור) הוא תת-ז'אנר קיצוני בתוך זרם ההבי מטאל, המהווה מכלול של מוזיקה ותרבות, ואשר צמח בסקנדינביה ובבריטניה בתחילת שנות ה-80 של המאה ה-20, ומאוחר יותר התהווה במתכונתו המוכרת בנורווגיה בתחילת שנות ה-90 של המאה ה-20.
הבלאק מטאל מאופיין בריפי טרמולו מהירים, דיסטורשן צורמני, תיפוף מהיר ואגרסיבי הכולל את טכניקת הדאבל באס והבלאסט ביטס, צווחות גבוהות וחורקות, פשטות טכנית, התמקדות באווירה אפלה, מלודיות קודרות, חזרות, ולעיתים קרובות, התעסקות רבה בנושאי השטניזם ואנטי-נצרות. בניגוד להבי מטאל מסורתי יותר, בבלאק מטאל אין דגש על טכניקה, ולעיתים אף אין סולואים של גיטרה. זהו הבלאק מטאל הגולמי אותו יצרו להקות הבלאק מטאל המוקדמות.
רבים מיוצרי הסגנון לא רואים בבלאק מטאל מוזיקה בלבד, אלא אידאולוגיה ודרך חיים של ממש, אשר שיא ביטויה היה בגל הצתות של כנסיות בנורווגיה בתחילת שנות ה-90 של המאה ה-20. אומנם אין עוררין על כך שהבלאק מטאל הושפע במידה רבה מההבי מטאל, אך יוצרי וחובבי הבלאק מטאל יצרו לעצמם תת-תרבות משלהם עם מאפיינים ייחודיים משלה.
מקור המושג "Black metal" הוא באלבום של להקת המטאל האנגלית ונום, אשר אומנם לא ניגנה בלאק מטאל במלוא מובן המילה, אך השפיעה על היווצרותו.
בלאק מטאל במאה ה-21

אף על פי שאין מונח ממשי המציין את תחילתו של הגל השלישי בבלאק, ניתן לדמות גל זה למין תקופה בה קמו להקות בלאק מטאל אשר פרצו את הקווים המוגדרים והיותר מסורתיים של הז'אנר יחד עם ההתפתחות והשינוי המוזיקלי שעברו להקות הבלאק מטאל הגדולות יותר לעבר כיוונים סימפוניים, פרוגרסיביים, אוונגרדיים ותעשייתיים. הגל השני של הבלאק מטאל שגשג במחתרת בסימן שליטתן ופוריותן של הלהקות הנורווגיות בעוד מאמצע שנות ה-90 ואילך קמו סצנות אזוריות פעילות מאוד שהושפעו עמוקות מאותן להקות בלאק מטאל גדולות.
בלאק מטאל במאה ה-21 > שינויים אמנותיים

לזכותה של להקת אמפרור נזקפת היווצרותו של תת-הז'אנר הקרוי בלאק מטאל סימפוני. אמפרור היוותה מקור השראתי גדול ללהקות בלאק מטאל סימפוניות צעירות שקמו באמצע ובסוף שנות ה-90. אינסלייבד הייתה בין הלהקות הראשונות שהחל לשלב מאפיינים של פרוגרסיב מטאל יחד עם הבלאק מטאל שלה. הקונספטים הנורדים של הלהקה והמוזיקה האטמוספירית שלה הפכו אותה למקור השראתי גדול גם ללהקות ויקינג מטאל רבות.
שינוי נוסף שמהווה סוג של היבדלות מההווי של הבלאק מטאל בגל השני הוא השיפור הניכר בסאונד של הלהקות יחד עם הפקה ממקוצעת וממומנת היטב על ידי חברות תקליטים בהן חתומות אותן להקות בלאק מטאל. דוגמה למקרה בו להקה "התמקצעה" הוא להקת הבלאק מטאל הסימפוני דימו בורגיר אשר שחררה מחדש את אלבומה "Stormblåst" בשנת 2005 (אלבום שיצא במקור בשנת 1996) כאשר הסאונד משופץ ומשופר.
במהלך שנות ה-90 המאוחרות להקות בלאק מטאל נורווגיות ביצעו מעיין מהפך אומנותי ולחרוג מהקווים המוגדרים של הבלאק מטאל גם בעזרת כלי נגינה ואמצעי הקלטה לא שגרתיים למטאל ועל כן, הן כונו להקות אוונגרדיות.
חברי דימו בורגיר וחברי להקות בלאק מטאל אחרות מנורווגיה הרכיבו את הסופרגרופ המוזיקלי ארקטורוס. ארקטורוס קמה בשנת 1987 תחת השם "Mortem" ושינתה את שמה במהלך שנות ה-90 לארקטורוס. באלבומה הראשון של הלהקה והוצאות הדמו הראשונות התנגנו צלילי בלאק מטאל סימפוני, אך שלושת אלבומיה הבאים הם תוצאה של שילוב של אלמנטים מזרמי מוזיקה שונים כמו טריפ הופ, ג'אז, מוזיקה אלקטרונית ומוזיקה קלאסית יחד עם יסודות הבלאק מטאל שהיו קיימים כבר בלהקה.
דוגמה נוספת להתפתחות ולפריצות הדרך של להקות הבלאק מטאל הוא השילוב של בלאק מטאל עם מוזיקה אלקטרונית. אחת הלהקות שמייצגת את התוצר הזה היא סמאל (Samael) השווייצרית שהחלה כלהקת בלאק מטאל מסורתית ועברה לכיוון בו נעשה דגש על אלמנטים של מוזיקה אלקטרונית לצד מוזיקת מטאל. להקה אחרת שהמעבר שעשתה מבלאק מטאל למוזיקה אלקטרונית הוא אבסולוטי יותר היא אולבר. באמצע שנות התשעים הקליטיה והוציאה אולבר כמה אלבומי בלאק מטאל משפיעים, ולקראת תחילת האלף השלישי שינתה את הכיוון המוזיקלי שלה לעבר כזה המזכיר אמביינט ומוזיקה אלקטרונית באופן כללי.
בלאק מטאל במאה ה-21 > סצנות אזוריות חדשות

מאמצע שנות ה-90 ואילך, החל הבלאק מטאל להתפשט לעבר כל יבשת אירופה ואף מעבר לים. אחת הסצנות היותר פעילות כיום בבלאק מטאל היא הסצנה המזרח אירופאית, המורכבת מלהקות המגיעות ממדינות שהיו חברות לשעבר בגוש הסובייטי.
תתי-סגנונות > בלאקנד דת' מטאל

בלאקנד דת' מטאל (Blackened Death Metal), הידוע גם בשם בלאק-דת' (Black-Death) הוא שילוב של מוזיקת הדת' מטאל עם אלמנטים מסגנון בלאק מטאל. לעיתים קרובות, הבלאקנד דת' מטאל מתאפיין בקרבה מוזיקלית רבה יותר לדת' מטאל מאשר לבלאק מטאל, אך מושפע יותר מתרבות הבלאק מטאל, המאופיינת באיפור קורפס פיינט ולבוש קיצוני של חברי הלהקה, שטניזם, שירים בנושאים אפלים (מוות, אובדן, צער) ועוד.
להקות בולטות בתחום: Belphegor,‏ Angelcorpse,‏ Behemoth ו-Hate.
תתי-סגנונות > בלאקנד דת' מטאל > בלאק-דת' מלודי

בלאק-דת' מלודי (Melodic Black-Death), הידוע גם בשם בלאקנד דת' מטאל מלודי (Blackened Melodic Death Metal), הוא תת-ז'אנר של בלאקנד דת' מטאל ומטאל קיצוני המתאר את הסגנון שנוצר כאשר להקות דת' מטאל מלודיות החלו לקבל השראה מבלאק מטאל ומהרומנטיקה האירופית. עם זאת, בניגוד לרוב הבלאק מטאל האחר, הגישה הזו לז'אנר משלבת תחושה מוגברת של מלודיה ונרטיב.
להקות בולטות בתחום: Dissection,‏ Sacramentum ו-Unanimated.
תתי-סגנונות > בלאקנד דת' מטאל > וור מטאל

וור מטאל (באנגלית: War Metal, "מטאל מלחמתי") הידוע גם בשם וור בלאק מטאל (War Black Metal) או ביסטיאל בלאק מטאל (Bestial Black Metal, "בלאק מטאל חייתי") הוא תת-ז'אנר אגרסיבי, קקופוני וכאוטי של בלאקנד דת' מטאל.
להקות בולטות בתחום: Blasphemy,‏ Archgoat ו-Bestial Warlust.
תתי-סגנונות > בלאק מטאל אווירתי

בלאק מטאל אווירתי (Atmospheric Black Metal) הוא סגנון של בלאק מטאל אשר מסתמך על שילוב כבד של טקסטורות אטמוספיריות, לפעמים חלומיות, ולכן הוא פחות אגרסיבי. לעיתים הוא כולל נגינה קלאסית. הליריקה מרבה לעסוק במלנכוליה, מיתולוגיה והתבוננות פנימית אישית.
להקות בולטות בתחום: Wolves in the Throne Room,‏ Agalloch.
תתי-סגנונות > בלאק-דום

בלאק-דום (Black-Doom), הידוע גם בשם בלאקנד דום מטאל (Blackened Doom Metal), הוא סגנון המשלב את האיטיות והסאונד העבה והבאסי יותר של דום מטאל עם השירה הצווחנית וצליל הגיטרה המעוות בכבדות של בלאק מטאל. להקות בלאק-דום שומרות על האידאולוגיה השטנית הקשורה לבלאק מטאל, תוך שהיא מתמזגת עם נושאים רוחניים יותר הקשורים יותר לדום מטאל, כמו דיכאון, ניהיליזם וטבע.
להקות בולטות בתחום: Forgotten Tomb,‏ Woods of Ypres ו-The Ruins of Beverast.
תתי-סגנונות > בלאק-דום > בלאק מטאל אובדני דיכאוני

בלאק מטאל אובדני דיכאוני (Depressive Suicidal Black Metal), הידוע גם בשם בלאק מטאל אובדני (Suicidal Black Metal), בלאק מטאל דיכאוני (Depressive Black Metal) או בקיצור DSBM הוא סגנון הממזג את הסגנון של הגל השני של הבלאק מטאל עם דום מטאל, עם מילים סביב נושאים כגון דיכאון, פגיעה עצמית, התאבדות, מיזנתרופיה, ניהיליזם ומוות. השירה היא בדרך כלל גבוהה כמו בבלאק מטאל, אך חסרת אנרגיה, המדמה רגשות כמו חוסר תקווה וייאוש. להקות DSBM שואבות את הגיטרות המעוותות מאוד של בלאק מטאל, תוך שימוש בכלים אקוסטיים ובגוונים של גיטרה חשמלית לא מעוותת הקיימים בדום מטאל, ומחליפות את הקטעים האיטיים יותר, דמויי הדום, לקטעים מהירים יותר.
קיימות להקות בסגנון זה אשר הסאונד שלהן אינו "דומי" או איטי. למרות שללהקות אלו יש השפעה מועטה אם בכלל מדום מטאל, הן עדיין נחשבות ללהקות "DSBM", כתוצאה מאלמנטים אחרים; שירה חסרת אנרגיה, שירים בנושאים דיכאוניים מאוד, דימויים של התאבדות ועוד.
להקות בולטות בתחום: Xasthur,‏ Silencer,‏ Nocturnal Depression ו-Make a Change… Kill Yourself.
תתי-סגנונות > בלאקנרול

בלאקנרול (Black 'n' Roll) הוא תת-ז'אנר של בלאק מטאל המשלב את השירה הצווחנית וריפי הגיטרה המעוותים של הבלאק מטאל יחד עם אלמנטים של הארד רוק, הבי מטאל, גלאם רוק ורוק אנד רול.
להקות בולטות בתחום: I,‏ Kvelertak ו-Whiskey Ritual.
תתי-סגנונות > בלאק מטאל נאציונל-סוציאליסטי

בלאק מטאל נאציונל-סוציאליסטי (National Socialist Black Metal), הידוע גם בשם בלאק מטאל ארי (Aryan Black Metal), בלאק מטאל נאו-נאצי (Neo-Nazi Black Metal) או בקיצור NSBM הוא תנועה ותת-ז'אנר פוליטי בתוך סצנת מוזיקת הבלאק מטאל. להקות NSBM משתמשות בליריקה, אידאולוגיה ודימויים שונים, כדי לקדם נאו-נאציזם, נאו-פשיזם, עליונות לבנה, אנטישמיות ועוד. אמנים המחזיקים באמונות של ימין קיצוני או לאומנות לבנה אך אינם מבטאים זאת במוזיקה שלהם אינם נחשבים לעיתים קרובות ל-NSBM על ידי סצנת הבלאק מטאל הגדולה יותר, אך עשויים להיות מתויגים ככאלה על ידי אנליסטים חיצוניים.
להקות בולטות בתחום: Absurd,‏ Peste Noire,‏ Der Stürmer ו-М8Л8ТХ.
מאפיינים תרבותיים, ערכים ופילוסופיה > הפילוסופיה והתרבות של הבלאק מטאל

זרם הבלאק מטאל משחר היווסדו ועד תקופות עכשוויות, אימץ בחום רב פילוסופיות מנוכרות, נון-קונפורמיסטיות וכאלה שנתפסות כלא ידידותיות ולעיתים מורבידיות. את העיסוק בנושאים שאינם קונבנציונליים ניתן לייחס עוד לשחר היוולדו של ז'אנר המטאל, כשלהקות מטאל ראשוניות כמו בלאק סבאת' ולד זפלין נודעו ככאלה שחבריהן עסקו בנושאים איזוטריים וכתבו על כך בשיריהן. למרות זאת, לא ניתן לומר שהבלאק מטאל על שלל הנושאים עליהם נכתבים שירים ועל פי מתנהלים ופועלים אמנים מתוך הזרם - הושפע באופן ישיר מלהקות כמו בלאק סבאת' או לד זפלין אלא מלהקות הגל הראשון. ונום הבריטית למשל, השתמשה בסמיוטיקה שיוצרים סמלים כמו הפנטגרם והצלב ההפוך כדי ליצור תדמית אפלה אך תאטרלית בלבד. באת'ורי, המשיכה במידת מה את הקו אותו החלה ונום כאשר הן המוזיקה והן השמועות שנחוגו סביב הלהקה יצרו הילה אפלה - אם כי הגישה של באת'ורי לגבי התדמית והרעיונות הפכו רציניים יותר ברבות השנים, כאשר הלהקה הציגה לראשונה לעולם הבלאק מטאל (אולי באופן טבעי) את הכמיהה למסורת העבר ולתרבות הוויקינגית הארכאית של סקנדינביה.
משתנה קבוע המופיע בליריקות של רוב להקות הבלאק מטאל והנושא הנפוץ ביותר שנידון בבלאק מטאל הוא ככל הנראה שטניזם. לעיתים, בדומה לשימוש התאטרלי שעשתה ונום באסתטיקה וברעיונות השאולים מעולמות אפלים, חסר משמעות ומיועד בעיקר עבור הופעות ושלהוב המאזינים. במקרים אחרים - שטניזם הפך לדרך חיים של ממש, לאמונה ואף ל'התמסדות' זוטרה - כפי שקרה בנורווגיה של תחילת שנות התשעים, במהלך היווצרו של ז'אנר הבלאק מטאל המוכר. בכללותו, ואף על פי שהבלאק מטאל הוא ז'אנר שצמח מתוך האורבניות, מצויים בו, באופן תדיר, מסרים ליריים פוסט-מודרניסטים ואנטי-ציוויליזציונים, מה שמתבטא במשיכה לסגנון חיים נטורליסטי ואהדה לטבע - או בניסיון לצאת נגד החברה באימוצם של רעיונות ותורות שאינן נורמטיביות - בכך לצאת נגד עולם הערכים המודרני - שעל פי הבלאק מטאל והוגים שהשפיעו על מוזיקאי הז'אנר (ובהם פרידריך ניטשה, יוליוס אבולה ואנטון לה-ויי) - מקורו ברעיונות קלאסיים מהעולם היודו-נוצרי.
החל משנות התשעים המאוחרות, בניגוד לעיסוק בנושאים "חיצוניים" ובפילוסופיה, החל גם עיסוק נרחב יותר בתסביכים פנימיים ובמצבים פיזיים קיצוניים כמו אובדנות ודיכאון.
להקות בולטות > להקות חלוצות בתחום (הגל הראשון)

הממלכה המאוחדת Venom
שוודיה Bathory
שווייץ Hellhammer
שווייץ Celtic Frost
דנמרק Mercyful Fate
ברזיל Sarcófago
להקות בולטות > להקות נוספות (הגל השני והלאה)

פינלנד Beherit
נורווגיה Burzum
פינלנד Impaled Nazarene
נורווגיה מייהם (Mayhem)
נורווגיה Thorns
נורווגיה Darkthrone
נורווגיה סטיריקון (Satyricon)
נורווגיה אימורטל
נורווגיה Enslaved
נורווגיה Emperor
אוסטריה אביגור (Abigor)
ארצות הברית Absu
פינלנד Abysmal (להקה פינית)
גרמניה Agathodaimon
נורווגיה Ave Sathanas
נורווגיה ארקטורוס (Arcturus)
בלגיה Ancient Rites
הממלכה המאוחדת Bal-Sagoth
פינלנד Barathrum
פולין בהמות
נורווגיה Beastcraft
נורווגיה Carpathian Forest
שוודיה Dark Funeral
נורווגיה Dismal Euphony
שוודיה Dissection
נורווגיה Dimmu Borgir
נורווגיה Enthroned
קנדה Feral Horde
נורווגיה Fimbulwinter
פינלנד Finntroll
הונגריה Finnugor
מונקו Godkiller
נורווגיה גהנה (Gehenna)
איטליה Graveworm
פולין Graveland
נורווגיה Immortal
נורווגיה Gorgoroth
ארצות הברית Agalloch
ארצות הברית Judas Iscariot
פולין Lux Occulta
נורווגיה Manes
שוודיה מרדוק (Marduk)
גרמניה Moonblood
פינלנד Moonsorrow
שווייץ Morgart
שוודיה Naglfar (שוודיה)
צרפת Nehemah
גרמניה Nyktalgia
גרמניה Obsidian Gate
נורווגיה Obtained Enslavement
נורווגיה Peccatum
אוסטריה Summoning
הונגריה Sear Bliss
נורווגיה Taake
הולנד טרטרוס (Tartaros)[דרושה הבהרה]
גרמניה Thulcandra
נורווגיה טולוס (Tulus)
נורווגיה Throne of Katarsis
נורווגיה Wallachia
נורווגיה Zyklon
נורווגיה Gorgoroth
להקות בולטות > להקות ישראליות

ישראל Arallu
ישראל Tangorodrim
ישראל Arafel
ישראל Bishop of Hexen
ישראל Bartholomeus Night
ישראל Melechesh
ישראל Eternal Decay
ישראל Frostgrave
ישראל Azamoth
ישראל Aztec
ישראל Beyond Doom
ישראל Magor
ישראל Dagor Dagorath
ישראל Dim Aura
ישראל Promiscuity
ישראל Winterhorde
ראו גם

פולחן השטן ברוק הכבד
שטניזם
בלאקנד דת' מטאל
הערות שוליים

↑  Into the Void: Stylus Magazine’s Beginner’s Guide to Metal - Article - Stylus Magazine, stylusmagazine.com
↑  INTERVIEW WITH IHSAHN
1 2  Metal: A Headbanger's Journey. סרט דוקומנטרי (2005). במאי: סאם דאן.
↑  Sinister Flame, גיליון מספר 1, עמודים 28–32
↑  J. Andrew, Blackened Melodic Death Metal: A History Lesson, Metal Injection, ‏2015-02-19 (באנגלית אמריקאית)
↑  Black 'n' Roll - Music genre - RYM/Sonemic, Rate Your Music (באנגלית)
↑  Incubate Preview: Khold, Terrorizer, ‏2013-09-17 (באנגלית בריטית)
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצנות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל : 
| --- | --- |
בקרת זהויות :  NLI: 987007556392905171  LCCN: sh99000162  NKC: ph1133706 
בלספמר ומניאק, חברי להקת מייהם
צלב הפוך נפוץ בשימוש בקרב להקות בלק מטאל כסמל לאנטי-נצרות
קורנוול

ערך זה עוסק במחוז באנגליה. אם התכוונתם למשמעות אחרת, ראו .
קורנוול (באנגלית: Cornwall, בקורנית: Kernow) הוא מחוז בדרום-מערב אנגליה, בממלכה המאוחדת, על חצי אי הנמצא ממערב לנהר תמר ולמחוז דבון, קורנוול ידוע בנופיו הפראיים, באקלימו הממוזג, ובממצאים הארכאולוגיים שהתגלו בו.
המחוז היה מיושב כבר בתקופה הנאוליתית, אולם תושביו היום הם צאצאי מתיישבים קלטים שהגיעו מברטאן שמעבר לתעלה. קורנוול היה המחוז האנגלי הראשון שהפך לדוכסות כאשר אדוארד השלישי העניק אותו לבנו. מאז מוענק התואר באופן אוטומטי לבנו של המונרך (ולו בלבד, ללא יכולת הורשה). "דוכס קורנוול" הוא אחד מתאריו של ויליאם, נסיך ויילס. קשריו של הנסיך עם המחוז אינם סמליים בלבד: הוא בעל קרקעות במחוז, ואף מקבל מהן הכנסה קבועה.
כאחוז אחד מתושבי המחוז מנסים לשמר את השפה הקורנית, שפה קלטית עתיקה שאחרון דובריה הילידיים נפטר בשנת 1777.
העיר היחידה במחוז, המהווה אף את מקום המנהל, היא טרורו. מלבד טרור, יישובים מרכזיים נוספים במחוז כוללים את פלמות' (24,071 תושבים), ניוקי (23,600 תושבים), פנזנס (21,200 תושבים), סינט אוסטל (20,900 תושבים), רדרות' (15,634 תושבים) וסולטש (15,437 תושבים).
שטח המחוז, כולל איי סילי, הוא 3,563 קמ"ר. אוכלוסיית המחוז 513,528 נפש, וצפיפות האוכלוסייה נמוכה יחסית לשאר אנגליה, 144 נפשות לקמ"ר.
לפי אחת האגדות, קורנוול היה המקום בו נולד המלך ארתור, ושם הקים את בירתו קאמלוט, בסיסם של אבירי השולחן העגול. בקורנוול התרחשה גם עלילת טריסטן ואיזולדה.
הערות שוליים

↑  מספרי התושבים נכון ל-2021, מתוך אתר City Population.
| --- | --- |
בקרת זהויות :  NLI: 987007555055305171  GND: 4010579-9  LCCN: n80106711  MusicBrainz: 03d7eb23-c924-4e46-af72-a45f6ee04c8b  NKC: ge128969  VIAF: 143316992   WorldCat (עם VIAF): 143316992 
ערך זה הוא קצרמרבנושא גאוגרפיה של אנגליה. אתם מוזמנים לתרום לוויקיפדיה ו.
עוצבת סיני

| --- | --- |

תג היחידה של עוצבת סיני
 פרטים
 מדינה:  ישראל ישראל
 שיוך:   צה"ל
 סוג:  אוגדת מילואים משוריינת
 אירועים ותאריכים
 תקופת הפעילות:  1968–הווה (כ־57 שנים)
 מלחמות:    מלחמת ההתשה     מלחמת יום הכיפורים    מלחמת לבנון הראשונה   מלחמת לבנון השנייה מבצע צוק איתן[דרוש מקור] מלחמת חרבות ברזל
 פיקוד
 יחידת אם:   פיקוד הדרום
 דרגת המפקד:    תת-אלוף
 מפקד נוכחי:  תא"ל יהודה ואך
 מפקדים:  מפקדי האוגדה
עֻצְבַּת סִינַי (אוּגדה 252, "אוּגדַת סיני", וגם "מפקדת הכוחות המשוריינים בסיני") היא אוגדת מילואים משוריינת בפיקוד הדרום, והעוצבה הקבועה הראשונה שהוקמה בצה"ל. מפקד האוגדה הנוכחי הוא תת-אלוף יהודה ואך. מפקדת העוצבה נמצאת במרכז הלאומי לאימונים ביבשה, ומפקד העוצבה שימש כמפקד הבסיס עד לשנת 2016.
העוצבה הוקמה ב-1968, לאחר מלחמת ששת הימים, במטרה לאגד את הכוחות המשוריינים בסיני ולהקים חזית ישראלית איתנה בהגנת הגבול הישראלי-מצרי. את הפיקוד על העוצבה החדשה קיבל האלוף אברהם אדן.
העוצבה לקחה חלק פעיל במלחמת ההתשה (1969–1970) תחת פיקודו של האלוף שלמה להט, וכן במלחמת יום הכיפורים (אוקטובר 1973), כשנטלה חלק נכבד בקרבות בסיני ובצליחת תעלת סואץ תחת פיקודם של האלופים אברהם מנדלר (שנהרג במהלך הקרבות) וקלמן מגן.
במלחמת לבנון הייתה העוצבה בין הכוחות הפורצים בגזרה המזרחית בלבנון במסגרת הגיס הצפוני.
העוצבה השתתפה בכל מלחמות ישראל מאז מלחמת ששת הימים ועד למלחמת חרבות ברזל.
מבנה

| יחידות עוצבת סיני> תג | יחידות עוצבת סיני> שם | יחידות עוצבת סיני> מספור | יחידות עוצבת סיני> הערות |
| --- | --- | --- | --- |
חטיבות מילואים
|  | חטיבת הנגב | 12 | חטיבת חיל רגלים |
|  | חטיבת ירושלים | 16 | חטיבת חיל רגלים |
|  | חטיבת הראל | 10 | חטיבת חיל שריון |
|  | חטיבת המחץ | 14 | חטיבת חיל שריון |
|  | עוצבת התבור | 454 | חטיבת אש |
יחידות מסייעות

|  | אגד לוגיסטי אוגדתי (אלו"ג) |  |  |
|  | גדוד תקשוב אוגדתי (גדחי"ק) |  |  |
היסטוריה > הקמה ופעילות עד מלחמת יום הכיפורים

עוצבת סיני הוקמה בשנת 1968 עת הוחלט על ידי המטה הכללי של צה"ל לאגד את הכוחות המשוריינים בסיני תחת מפקדה קבועה, בה שתי חטיבות משוריינות : חטיבה 401 וחטיבה 14, אגד ארטילרי וכוחות נוספים. באותה תקופה התרחשו תקריות אש רבות בקו תעלת סואץ, כך שהכרחי היה לחזק ולבצר את הכוחות הקיימים בגזרה. עוצבת סיני שימשה בתהליך ההתבצרות של צה"ל, אשר כלל הקמת מעוזים, בונקרים ומתקנים נוספים, בתוקף היותה מאגדת את כל הכוחות הסדירים בחצי-האי. המשימה כללה, בנוסף לעבודה בשטח, גם משימות אבטחה מורכבות, פתיחת צירים, הקמת מתרסים כהגנה בפני צליפות ועוד. משימות אלו בוצעו במקביל לאימוני צמ"פ (צוות-מחלקה-פלוגה – אימוני השריון הבסיסיים) ולאימונים חטיבתיים. מפקד העוצבה הראשון, האלוף אברהם אדן (ברן), מונה גם למפקד צוות שהכין תוכנית מקיפה להגנת סיני. בד בבד תבניות ה"מעוזים", העמדות והשיירות הלכו והתגבשו לקו מוצבים.
ב-3 במרץ 1969 הכריז נשיא מצרים גמאל עבד אל נאצר רשמית על פתיחה במלחמת ההתשה, ובשלב זה הייתה תשתית הביצורים והמעוזים כמעט מוכנה.
באפריל 1969 מונה האלוף שלמה (ציץ') להט למפקד העוצבה, בעיצומה של מלחמת ההתשה. המצרים הפגיזו מדי יום את קו המוצבים במטחי ארטילריה כבדים, ומפקד העוצבה בחר להמליץ שלא לתקוף את המצרים בעוצמה, כדי שלא להרחיב את מעגל העימות.
בשנים 1970–1973 שררה רגיעה יחסית בגזרת העוצבה. מפקד העוצבה בשלביה האחרונים של מלחמת ההתשה, האלוף דן לנר, הקפיד על מלאכת הסברה מקיפה בין חיילי המעוזים, לגבי חשיבות ומשמעת השהייה במקום. במקביל, הוחלט בצה"ל על מעבר לאסטרטגיות של יוזמות התקפיות. עוצבת סיני המשיכה במאמץ המתמשך לביצור קו המוצבים ("קו בר-לב"), כאשר מפקד העוצבה ואלוף הפיקוד אריאל שרון הבינו כי המצרים יכולים לחצות את התעלה בכל מקום ובכל זמן. לאור מצב זה נוהלו בעוצבה תרגילי-פתע רבים לתגובות על מתקפות דמה של האויב. אלוף אברהם (אלברט) מנדלר, שנכנס לפקד על העוצבה בתקופה זו, הקפיד לשמור על מורל חייליו במטרה למתן את תחושת הניתוק מהעורף.
היסטוריה > מלחמת יום הכיפורים

בצהרי יום שני, 8 באוקטובר 1973, אמור היה האלוף אלברט מנדלר לפנות את מקומו בפיקוד על העוצבה לתא"ל קלמן מגן, שאמור היה לעלות בדרגה. עם זאת, בצהרי יום שישי, 5 באוקטובר, הוכרזה כוננות בגזרה.
ביום שבת, 6 באוקטובר 1973, בשעה 14:00, פרצה מלחמת יום הכיפורים. בכל החזיתות דווח על הפגזות כבדות, וכוחות קומנדו מצריים החלו לצלוח את התעלה בסירות גומי. תוכנית המגננה של צה"ל, שנודעה בשם "פקודת שובך יונים", התבססה על עיכוב המצרים בקו המעוזים ולא עלתה יפה. המצרים צלחו את התעלה וגשריהם שנפגעו על ידי חיל האוויר תוקנו במהירות. העוצבה נפגעה קשות, אולם על-אף המצב הקשה ניהל האלוף מנדלר את המערכה בשלווה ובביטחון.
בבוקר יום שני החלה מתקפת נגד בגזרה המרכזית, אשר נבלמה על ידי המצרים ככל שקרבו הטנקים אל התעלה. אוגדות מילואים נוספות הוכנסו לגזרה על-פי הוראתו של אלוף הפיקוד שמואל גונן (גורודיש). ביום השני למלחמה נותרו בעוצבה 130 טנקים בלבד (שהם כמחצית הכוח), ותוכנית טיהור קו-התעלה אשר כללה חדירה אל המעוזים שנפלו השתבשה. אלוף מנדלר הורה לסייע למעוזים המכותרים על ידי ארבעת קני הארטילריה אשר נותרו ברשותו, אולם המעוזים נפלו בזה אחר זה. ב-13 באוקטובר הגיע אלוף מנדלר עם מפקדתו לחפ"ק חטיבה 164[דרוש מקור] שהייתה במהלך קרב, ובאחד מקטעי הדרך, בעת שעלה עם הנגמ"ש לעמדת תצפית, נפגע על ידי פגז ישיר ונהרג במקום. בתחקיר שנערך לאחר המלחמה הועלתה האפשרות כי המצרים הצליחו לזהות את נגמ"ש הפיקוד כאשר האלוף לא שמר על כללי הקוד ברשת הקשר. תא"ל קלמן מגן היה אמור להחליף את מנדלר בפיקוד על האוגדה ב-7 באוקטובר, החלפה שנדחתה עקב פרוץ המלחמה[דרוש מקור]. כעת הוזעק מגן, לפקד על העוצבה מן הגזרה הצפונית עליה פיקד, ולצורך כך הועלה לדרגת אלוף בטקס קצר בחמ"ל הפיקוד. מגן שירת בעוצבה מאז הקמתה ונחשב למפקד מוערך, לכן עם הגיעו לפקד על העוצבה הצליח להחזיר את כוחות העוצבה לעשתונותיהם ולנסוך בהם ביטחון, אף על פי ששכלו את מפקדם.
כבר ב-18 באוקטובר הוחלט כי עוצבת סיני היא שתצלח את התעלה ותתקוף לכיוון העיר סואץ. הכוחות הצולחים השמידו בסיסי טילים מצריים וטיהרו את האזור כולו, תוך כיתור הארמייה השלישית של מצרים. העוצבה הפגועה והמדוללת פעלה בצמוד לאוגדה 162, תחת פיקודו של אלוף אברהם אדן, במטרה להשלים את כיתורה של הארמייה המצרית לפני הכרזתה של הפסקת האש.
עם הרגיעה התמסר אלוף מגן לתנופת בנייה ושיקום. לאחר חתימת הסכם הפרדת הכוחות בין ישראל למצרים, בקילומטר ה-101, נרתמה העוצבה ליצירת הקו החדש, 10 ק"מ מזרחית לתעלה, ולקליטת טנקים חדשים. באחת השבתות בהן נותר מגן במפקדה מצאו אותו חייליו לעת בוקר בקרונו ללא רוח חיים, לאחר שנדם לבו. עם מותו של האלוף מגן קיבל האלוף יקותיאל אדם את הפיקוד על העוצבה.